google/wiki40b huggingface dataset:
Ecdysozoa

Slektskap

Ecdysozoene er én av to hovedgrupper av protostomier, den andre er Lophotrochozoa (bløtdyr, leddormer og andre som ikke skifter ham). Dette ble oppdaget relativt nylig. Fram til 1997 var den rådende hypotesen at leddyrene var nærmere beslektet med leddormer enn med rundormer, siden både leddyr og leddormer er segmenterte og har en velutviklet sekundær kroppshule, noe rundormene mangler. En undersøkelse av 18s ribosomal DNA antydet at leddyr og rundormer var relativt nært beslektet. Siden har en rekke genetiske og anatomiske detaljer blitt undersøkt som støtter at ecdysozoene er en naturlig gruppe, og dette er i dag det vanligste synet. Begreper som Ecdysozoa er imidlertid arbeidshypoteser om slektskap, og nye resultater kan endre slike slektskapshypoteser.

Fellestrekk

Det mest åpenbare særtrekket ved ecdysozoene er den triple kutikulaen (fire lag hos bjørnedyr) som må skiftes etter hvert som dyret vokser.) Den stive kutikulaen gjør at ecdysozoene ikke kan danne flageller i ytterhuden, og de mangler slike i alle livsstadier. Spermiene beveger seg i stedet ved amøbeaktige bevegelser.
I utgangspunktet hadde også alle krokaktige tenner i svelget og en ring av tenner rundt munnåpningen, et trekk som er tilbakedannet hos de fleste rundormer og hos alle bjørnedyr, fløyelsdyr og leddyr, men bevart hos de andre gruppene. Disse gruppene er stort sett stillesittende og bruker det utkrengede tannbesatte svelget som et fangstredskap.
Ecdysozoene mangler primære larver slik andre protostome dyr har. Dette har muligens sammenheng med den stive kutikulaen som gjør de typiske cilie-båndene man finner hos disse larver umulige. Flere grupper har derimot utviklet sekundære larver, slik som insekter.
Bargarh (distrikt)

Demografi

Ved folketellingen i 2011 var det 1 478 833 innbyggere i distriktet, mot 1 346 336 i 2001. Den urbane befolkningen utgjør 10,12 % av befolkningen.
Barn i alderen 0 til 6 år utgjorde 10,56 % i 2011 mot 12,96 % i 2001. Antallet jenter i den alderen per tusen gutter er 946 i 2011 mot 957 i 2001.
Mahasz

Sertifiseringskrav

Salgs-sertifiseringer har eksistert i Ungarn siden midten av 1970-årene. I begynnelsen måtte et album selge i minst 50 000 eksemplarer for å oppnå gullstatus. Singler måtte selge i 100 000 eksemplarer for å nå gullstatus i midten av 1970-årene.
Rodríguez (Uruguay)

Historie

Byen ble grunnlagt i 19. juli 1909.

Transport

Ruta 45 forbinder Rodríguez med  Ruta 11 José Batlle y Ordóñez og  Canelones.
Skarvhalsen

Skarvhalsen er et isdeket skar like sør for Neumayerskarvet, mellom Peterbreen og Swithinbankhallet i Dronning Maud Land. Det ble kartlagt av norske kartografer etter landmålinger og flyfoto tatt av Maudheimekspedisjonen (NBSAE) (1949–52) samt flyfoto av den norske ekspedisjonen (1958–59).
Sterlingsølv

Sterlingsølv er en legering av 92,5 % sølv og 7,5 % andre metaller, vanligvis kobber. Sterlingsølv er stemplet med 925S som angir andel sølv i legeringen i promille .
Legeringer med høyere sølvinnhold vil vanligvis være for myke til fremstilling av gjenstander som er egnet til praktisk bruk.
Sterlingsølv brukes til bestikk, serveringsboller, lysestaker, blåseinstrumenter og andre bruksgjenstander.
Den mest brukte sølvlegeringen i Norge er 830S som regnes for mere slitesterkt, for eksempel til brukssmykker og husgeråd.
VM i fotball for kvinner 2015 – Gruppe C

Gruppe C i verdensmesterskapet i fotball for kvinner 2015 består av fire lag: Japan, Sveits, Kamerun og Ecuador. Kampene ble spilt på følgende datoer: mandag 8. juni, fredag 11. juni og tirsdag 16. juni. De to beste lagene gikk direkte videre til åttendedelsfinalene, mens treeren kommer videre dersom den er blant de fire beste treerne.
Fotballkretser i Norge

Fotballkretsene i Norge er geografiske områder underlagt Norges Fotballforbund og har ansvar for administrativt styring av breddefotballen i kretsen. Det er i alt 18 fotballkretser i Norge. 12 av fotballkretsenes geografiske område er det samme som norges fylker.

Seniorfotball herrer

Hver krets har ansvar for ligaene fra 4. divisjon og lavere, også kalt regionale ligaer. Unntaket er 3. divisjon, avdeling 11 og 3. divisjon, avdeling 12. Disse blir administrert av Hålogaland Fotballkrets/Nordland Fotballkrets og Troms Fotballkrets/Finnmark Fotballkrets, på grunn av deres geografiske plassering.
Alle fotballkretsene står selv fritt for å velge antall lag, avdelinger og opp- og nedrykksplasser i de regionale divisjonene. Antall opprykksplasser fra 4. divisjon har Norges Fotballforbund pålagt fotballkretsene å følge.
Norsk Tegneserieforum

Norsk Tegneserieforum, forkortet NTF, er en norsk interesseorganisasjon for tegneserieinteresserte som har som mål å fremme interessen og forståelsen for mediet. Organisasjonen ble stiftet i 1980. Blant annet tilbyr organisasjonen undervisning og annen formidling om og med tegneserier.
NTF holder til i Tegneseriemuseet i Norge i Brandbu.
Generasjonsoverføring

Generasjonsoverføring (engelsk: intergenerational transmission) er innen psykologi og beslektede fagområder et fenomen som innebærer at kulturelle (tillærte) egenskaper overføres mellom generasjoner, typisk fra foreldre til barn, det vil si at barnet overtar foreldrenes adferd eller tendenser. Generasjonsoverføring kan f.eks. være overføring av rusproblemer, traumer, voldelig adferd eller (andre) sosiale mønstre fra foreldre til barn. Generasjonsoverføring er en form for kulturell overføring (kulturell læring).
Sportsklubben Brann i 1946

Sportsklubben Brann i 1946 inneholder samtlige spillere og kamper som Sportsklubben Brann spilte i fotballsesongen 1946.
Lilongwe

Historie

Byen begynte som en liten landsby langs bredden av Lilongwe-elva og ble sentrum from den britiske koloniadministrasjonen på begynnelsen av 1900-tallet. Lilongwe ble den nest største byen i Malawi på grunn av plasseringen i nærheten av den nord-sørlige stamruten igjennom landet og veien til Nord-Rhodesia (nåværende Zambia). I 1975 ble hovedstaden offisielt flyttet fra Zomba til Lilongwe. Byen har opplevd en stødig vekst siden det og ble i 2008 den største byen i Malawi.

Transport

Lilongwe har jernbaneforbindelse til andre byer i Malawi og til Beira i Mosambik. Lilongwe internasjonale lufthavn er hovedflyplass med forbindelse til flere større byer i Afrika.
Lan Marie Nguyen Berg

Liv og bakgrunn

Khanh Thanh Nguyen, Bergs far, kom til Norge i rullestol fra Vietnam i 1968. Han studerte statsvitenskap ved Universitetet i Oslo. Moren er Mari Ann Berg, lokalpolitiker for SV i Oppegård. Faren er også engasjert i Sosialistisk venstreparti i Oppegård. Hennes foreldre er også engasjert i klimasaken. Familien er katolsk.

Utdanning og karriere

Lan Marie Nguyen Berg meldte seg inn i Spire i 2009. Hun har også jobbet for Melafestivalen. Ellers er hun kjent som medlem av bloggkollektivet Grønne Jenter. Hun har bodd på Tuvalu, i Kenya, i Sør-Afrika og i Vietnam, men er nå bosatt i Oslo.  Hun har en mastergrad fra Senter for utvikling og miljø ved Universitetet i Oslo, og skrev sin masteroppgave om bruk av solkraft i en kenyansk landsby.

Politiske verv

Hun ble innstilt som førstekandidat for Oslo MDG 26. september 2014, og ble etter valget byråd for miljø og samferdsel.
Ved kommunestyrevalget 2019 var hun igjen Oslo MDGs førstekandidat. Hun fikk da flest personstemmer av samtlige kandidater på tvers av parti.
HTC S720

HTC S720 (også kjent som HTC Libra) er en mobiltelefon (smartphone) produsert av HTC. Den ble lansert i 2007. Den er en oppgradert versjon av HTC S710, med bl.a. CDMA og kraftigere prosessor. Den har imidlertid ikke støtte for wi-fi.
Hlinkagarden

Hlinkagarden (slovakisk: Hlinkova garda) var det fascistiske og nasjonalistiske slovakiske folkepartis milits, aktivt fra 1938 til 1945. Garden var uppkalt etter den allerede avdøde Andrej Hlinka, katolsk prest og politiker. Hlinkagarden nøret en fanatisk antisemittisme og deltok i deportasjonene av jøder fra Slovakia til Auschwitz-Birkenau i 1942.
Dødsfall i 2017

Oversikt over dødsfall i 2017.
Baseball under Sentralamerikanske og karibiske leker 1959

Baseball under Sentralamerikanske og karibiske leker 1959. Baseball var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som baseball var med i de sentralamerikanske og karibiske leker. Det var kun en turnering for menn.
Selfjorden (Bindal)

Selfjorden er den østligste delen av Skotnesfjorden, som er en arm av Bindalsfjorden, i Bindal kommune i Nordland. Den er 5 kilometer lang, og går fra innløpet mellom Trettneset og Klubben til Sagbotn lengst øst.
Sørsida av fjorden er bratt med høye fjell, hvorav det høyeste er Jøtulfjellet på 767 moh. Nordsida av fjorden er lavere og her ligger gården Selfjord. Selfjorden er uten veiforbindelser.
Farmen kjendis (Norge) sesong 2

Farmen kjendis er kjendisversjonen av den norske reality-tv-serien Farmen. Deltakerne skal drive et gårdsbruk slik man gjorde det for 100 år siden, med datidens metoder, arbeidsredskaper og hjelpemidler. Farmen-gården for den andre sesongen av kjendisversjonen er Finnsvika gård i Halden i Østfold. Gaute Grøtta Grav er programleder for serien, som i de originale sesongene. Sesongen hadde premiere på TV 2 1. januar 2018.
USA-mesterskapet i turn 2019

USA-mesterskapet i turn 2019 (2018 U.S. Gymnastics Championships) ble arrangert fra 8. til 1. august 2019 i Sprint Center i Kansas City i Missouri. Dette var det 56. USA-mesterskapet i turn som ble arrangert. 
Mesterskapet var også uttakning til USAs landslag, for deltakelse i bl.a. VM i turn 2019. 
På kvinnesiden vant Simone Biles sammenlagt, og vant også alle tre av fire apparater i apparatfinalene, men førsteårs senior Sunisa Lee vant skranke. På herresiden vant Sam Mikulak sammenlagt, og han vant også frittstående, bøylehest, skranke og svingstang.
Slippstillverk

Et slippstillverk er et sikringsanlegg som styrer skiftestasjonens sporbremsesystemer og skiftestillverk.
Bázo

Bázo er en norsk-samisk spillefilm fra 2003. Regien er av Lars Göran Pettersson. I hovedrollene spiller Sverre Porsanger, Issát Joakim Gaup, Anitta Suikkari, Nils Utsi og Göran Forsmark. Filmen ble nominert til Amandaprisen i 2004 som beste norske kinofilm. Spilletid 92 minutter.

Handling

Emil som kalles Bázo, et samisk uttrykk for tusseladd, bor sammen med sin far på en utmarksgård. Han har en bror som han har lite kontakt med. Han ser allikevel opp til broren fordi han har damer, penger og han driver butikk. Han har mye penger og er en vellykket mann. Plutselig en dag får Emil beskjed om at broren er død under mystiske omstendigheter. Faren og Emil arver en Mercedes, et nesten nytt gevær, en syv år gammel gutt, en tidligere samboer og en gravemaskin. Emil reiser ut for å finne ut hva som egentlig har skjedd og oppdager at det er ugler i mosen når han drive sine undersøkelser. Kanskje er ikke Emil så Bázo allikevel?
Magnetostriksjon

Magnetostriksjon er en egenskap hos ferromagnetiske materialer som gir opphav til en dimensjonforandring da materialet utsettes for et varierende magnetfelt. Effekten ble identifisert i 1847 av James Joule da han studerte en materialprøve av nikkel.
Effekten er kjent for å gi opphav til transformatorers karakteristiske «during». Der oppstår lengdeforandringer i kjerneplaten på grunn av variasjonen i den magnetiske flyten. Frekvensen hos lengdeforandringene og derigjennom også frekvensen av «duringen» avhenger av transformatorens arbeidsfrekvens.
Hvitbuknonne

Utbredelse

Den forekommer i Brunei, Indonesia, Malaysia, Myanmar, Filippinene og Thailand.
Jan Huyghen van Linschoten

Jan Huyghen van Linschoten (født 1563 i Haarlem, død 8. februar 1611 i Enkhuizen) var en nederlandsk kjøpmann, forfatter og oppdagelsesreisende.
Jan Huyghen van Lindschoten lærte kjøpmannsyrket hos sine brødre i Portugal og Spania. Han besøkte i 1581-89 Goa der han var sekretær for erkebiskop Frei Vicente da Fonseca, og foretok derfra flere reiser til det portugisiske Ostindien. Han deltok 1594-95 på en ekspedisjon til Det karibiske hav. Linschoten er kjent som forfatter til Itinerario, voyage ofte schipvaert naer Ooost ofte Portugals Indie (1596, nyutgave 1910). 
Linschotenøyene er oppkalt etter ham. I 1908 ble Linschoten-Vereeniging opprettet med det formål å publisere eldre nederlandsk geografisk litteratur.
Spotlight (album)

Spotlight er et musikkalbum med Tommy Körberg, utgitt i 1988.
Våtorganisk avfall

Våtorganisk avfall er biologisk lett nedbrytbart avfall av vegetabilsk eller animalsk opprinnelse og omfatter matavfall fra privat- og storhusholdninger, samt organisk avfall fra næringsmiddelindustri (avfall fra produksjon av kjøtt, fisk, meieriprodukter, øl og mineralvann, dyrefor, bakevarer, frukt og grønt). Det ble registrert 1,3 millioner tonn våtorganisk avfall i Norge i 1998. 32 prosent av dette, eller 95 kilo per person, kom fra husholdningene. De totale mengdene har økt svakt, mens mengdene som deponeres har gått betydelig ned fra 1993 til 1998. Nesten 30 prosent av husholdningenes våtorganiske avfall blir kompostert. Våtorganisk avfall består for det meste av rester av mat og næringsmidler. Det ble registrert om lag 150 000 tonn mer våtorganisk avfall i 1998 enn i 1993.
Matavfallet komposteres og ferdig kompostjord kan benyttes i landbruket og hager, som gjødsel og jordforbedring. Kompost har gode kvaliteter for hage og landbruk og gir jorda naturlig mikroliv. Kompost kan gi god nytteverdi i økologisk landbruk. Produksjon av kompost kan gi en positiv klimaeffekt, ettersom den erstatter kunstgjødsel, som medfører betydelige klimagassutslipp.
Kildeseparering er en VA-løsning som integrerer avløpsvann (svartvann) med våtorganisk kjøkkenavfall, slik at man miljøeffektivt kan resirkulere ressursene som finnes i begge kildene (fosfor, nitrogen). Metoden spitter gråvann fra svartvann slik at avfallstrømmene kan etterbehandles ulikt.
Aden-protektoratet

Historie

Britene ble involvert i området tidlig på 1800-tallet. I 1802 ble det undertegnet en traktat med sultanen av Lahej, som hadde benyttet Aden som havn for angrep mot skipsfarten. Det britiske ostindiakompaniet tok kontroll over Aden i 1839. Kompaniet mente byen kunne bli viktig for handelen med India. Aden hadde da lenge vært i tilbakegang og hadde rundt 500 innbyggere. Etter at britene sikret seg Aden i 1839, ble havnebyen administrert av generalguvernøren i India, først underlagt Bombay presidentskap.
Noen av lederne i området søkte å unngå å bli underlagt Det osmanske rike og kongeriket Jemen. Ni områder gikk i allianse med britene. I 1886 ble en beskyttelsestraktat undertegnet med sultanen av Qishn og Sokotra. Året etter, i 1887, aksepterte sultanen av Lahej at hans stat ble britisk protektorat, mot at britene betalte en månedlig sum på 1250 Maria-Teresia-daler. Fram til 1954 undertegnet Storbritannia en rekke traktater og andre avtaler med forskjellige ledere, sultaner, emirer, sjeiker og andre i Sør-Arabia. Storbritannia lovet å beskytte herskerne det ble inngått avtale med og deres etterfølgere, mot at de på sin side ikke hadde direkte forbindelser med andre stater og heller ikke avsto territorium til noe annen makt enn Storbritannia. Det ble etablert protektorater som var samlet i det som ble kalt Aden-protektoratet, som igjen av praktiske grunner var inndelt i Vest-Aden-protektoratet (med 21 stater) og Øst-Aden-protektoratet (med seks stater).
Selve havnebyen Aden var ikke en del av Aden-protektoratet. Etter å ha vært underlagt Bombay presidentskap som en provins i Britisk India, ble Aden i 1932 direkte underlagt sentralregjeringen i India. Fra 1937 var Aden en separat britisk koloni. Til Aden-kolonien hørte også øyene Perim og Kamaran i Rødehavet og Kuria Muria utenfor Dhofar.
På 1950-tallet ønsket britene større samordning og fikk i stand Føderasjonen av sørarabiske emirater, som i 1962 ble omdannet til Den sørarabiske føderasjon, bestående av statene i Vest-Aden-protektoratet med unntak av én. I 1963 ble Aden-kolonien en del av føderasjonen som Staten Aden. De fire statene som ikke sluttet seg til Den sørarabiske føderasjon, sultanatene Øvre Yafa, Kathiri, Qishn og Sokotra samt Shihr og Mukalla, ble fra januar 1963 samlet i Sør-Arabia-protektoratet.
Verdenscupen i hurtigløp på skøyter 2018/19

Verdenscupen i hurtigløp på skøyter 2018/19 (offisielt: ISU World Cup Speed Skating 2018/19) var en serie internasjonale konkurranser i hurtigløp på skøyter og ble organisert av International Skating Union og begynte den 16.–18. november 2018 i Obihiro og ble avsluttet med finale den 9.–10. mars 2019 i Utah Olympic Oval, Salt Lake City i USA.

500 meter

Oppdatert pr dato etter 11 av 11 konkurranser.

1 500 meter

Oppdatert pr dato etter 6 av 6 konkurranser.

3 000 meter/5 000 meter

Oppdatert pr dato etter 5 + 1 av 5 + 1 konkurranser.

Lagsprint

Oppdatert pr dato etter 3 av 3 konkurranser.

Lagtempo

Oppdatert pr dato etter 3 av 3 konkurranser.

500 meter

Oppdatert pr dato etter 11 av 11 konkurranser.

1 500 meter

Oppdatert pr dato etter 6 av 6 konkurranser.

5 000 meter/10 000 meter

Oppdatert pr dato etter 5 + 1 av 5 + 1 konkurranser.

Lagsprint

Oppdatert pr dato etter 3 av 3 konkurranser.

Lagtempo

Oppdatert pr dato etter 3 av 3 konkurranser.
* = Rangert bak på dårligere plassering i siste konkurranse.
Valgobservatør

Valgobservatør er en person som kontrollerer at et valg skjer på riktig måte, og at det ikke forekommer valgfusk. Valgobservatører er oftest eksterne personer, som normalt ikke ville ha deltatt i det aktuelle valget.
Observatørene skal kontrollere perioden før valget, selve stemmegivningen, opptellingen av stemmene samt publiseringen av valgresultatet.
De fleste observatørene sendes ut i OSSEs regi, men også Europarådet, FN og EU deltar med valgobservatører. I Norge er det NORDEM (The Norwegian Resource Bank for Democracy and Human Rights) som rekrutterer, lærer opp og sender ut de fleste norske observatører som inngår i OSSEs team. NORDEM er fullfinansiert av UD og er en del av Flyktninghjelpen/NORCAP.

Norge

Valgobservatører kommenterte i 2009 at departementsansatte ikke kan stille til valg i Norge og at kandidater som stiller til valg kan sitte i valgstyrene. Etter valgene i 2009 og 2013 påpekte valgoservatører svakheter i den norske lovgivningen og valgordningen. OSSE påpekte at man i Norge plikter å stille til valg om man er nominert og ikke er medlem i et annet parti, noe som bryter med organisasjons- og ytringsfriheten. Valgobservatørene påpekte at det i Norge bare er mulig å stille til Stortingsvalg som del av en liste, og enkeltkandidater kan ikke stille til valg uten å danne et parti. Selv om Stortingsvalget bruker åpne lister må 50% endre stemmeseddelen for at det skal ha noen effekt, og ingen er derfor blitt valgt til Stortinget via preferansevalg.
Til valget i 2017 kom det 158 valgobservatører fra 32 forskjellige land.
Mopti (band)

Mopti (etablert 2008 i Oslo) er en norsk jazz-band.
Corridoio Vasariano

Corridoio Vasariano er en beskyttet og overdekket gangvei fra Palazzo Vecchio gjennom bildegalleriet Uffizi over Ponte Vecchio frem til Palazzo Pitti i Firenze.
Den nesten en kilometer lange gangveien ble bygget i løpet av 5 måneder på oppdrag av storhertug Cosimo I de' Medici av arkitekten Giorgio Vasari i 1564.
Formålet med gangveien var å gi storhertugen en mulighet til å forflytte seg mellom regjeringssetet i Palazzo Vecchio og bopelen i Palazzo Pitti uten å måtte benytte gaten. Det hadde vært attentater mot mediciene, og spesielt Ponte Vecchio var et farlig sted. På broen fantes det et kjøttmarked, og for å slippe lukten ble det flyttet. Gullsmedene overtok og har fortsatt tilhold på broen.
Norsk Fjellsportforum

Norsk Fjellsportforum (NF) ble startet i 1988 og er et samarbeidsorgan for frivillige og kommersielle arrangører innenfor fjellsport i Norge. 
I Norge finnes det i motsetning til f.eks. i alpelandene ingen yrkesbeskyttelse for fjellførere. Det vil si at hvem som helst kan kalle seg fjellfører og ta betalt for å ta med mindre erfarne personer på tur. Norsk Fjellsportforum har utarbeidet en Nasjonal Standard for instruktører, førere og kursarrangører i fjellsport, og medlemmene har forpliktet seg til å følge denne standarden.
Nicarete

Utseende

Middelsstore, avlange trebukker. Antennene er nokså kraftige og omtrent så lange som kroppen, kan ha en brem av lange hår på innersiden. Pronotum er sylindrisk, dekkvingene litt avsmalnende bakover.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Bortsett fra én art i Kenya er slekten bare kjent fra Madagaskar.
Bernie Slaven

Klubbkarriere

Slaven startet sin aktive karriere med ungdomsfotball hos Greenock Morton FC i 1981 før han i 1983 ble halvprofesjonell hos Airdrieonians FC. Her spilte han to seriekamper før turen gikk videre til Queen of the South FC samme år, hvor han også fikk to seriekamper. Slaven gjennomførte sitt tredje klubbytte samme år da han meldte overgang til Albion Rovers FC, som da var i skotsk andredivisjon (tredje nivå). Totalt fikk han 42 seriekamper og scorte 27 mål for klubben.
Iløpet av høsten 1985 ble Slaven tilbudt prøvespill hos den engelske klubben Middlesbrough FC, hvor han scorte et mål i en prøvekamp mot Bradford City AFC og markerte seg såpass at klubbens manager Willie Maddren bestemte seg for å signere ham på en overgangssum verdt £25 000. I den påfølgende 1986/1987-sesongen i tredjedivisjon var Middlesbrough truet av konkurs, men Slavens 17 seriemål var med på å føre klubben til opprykk. Han bidro også sterkt i 1987/1988-sesongen, hvor Middlesbrough havnet i playoffspill og rykket opp til førstedivisjon etter seier over Chelsea FC. I de neste sesongene byttet Middlesbrough på å våre i første- og andredivisjon. Slaven ble klubbens toppscorer i fire sesonger på rad, fra 1986 til 1991.
I mars 1993 dro Slaven videre på en fri overgang til Port Vale FC i andredivisjon, som da var ledet av John Rudge. Her markerte han seg umiddelbart ved å score det avgjørende målet som førte klubben til finalen i Football League Trophy, hvor Slaven også scorte det avgjørende målet mot Stockport County FC (2–1). I februar 1994 meldte han igjen overgang, og denne gangen til Darlington FC i tredjedivisjon, hvor han avsluttet sin karriere etter 1994/1995-sesongen med syv mål på 37 seriekamper.

Internasjonal karriere

På grunnlag av sin irske bestefar fikk Slaven sin landslagsdebut for det irske herrelandslaget i 1990. Han ble siden tatt ut i troppen til VM i fotball 1990 av landslagstrener Jack Charlton, men fikk ikke spille noen av Irlands tre gruppespillkamper. Totalt spilte Slaven syv landskamper og scoret ett mål for Irland.
Tykikos

Tykikos, Tychicus, eller Tychikos, var i følge Apostlenes gjerninger 20,4 en av apostelen Paulus' følgesvenner på en av dennes misjonsreiser. I eldre almanakker var navnet hans ført på 29. april.
I følge tradisjonen ble han biskop. Det er ikke sikkert hvor. Flere byer har tatt ham til sin; han skal således ha vært en av de første biskoper enten i Chalcedon, Kolophon og det kypriotiske Neapolis (Limassol). I et skrift fra 600-tallet om den hellige Auxibius blir det fortalt at erkebiskopen for hele Kypros, Herakleidios, innsatte Tychicus som biskop i Neapolis.